CELEX: C2007/117/22
Language: da
Date: 2007-05-26 00:00:00
Title: Sag C-138/07: Anmodning om præjudiciel afgørelse indgivet af Hof van beroep te Antwerpen (Belgien) den 9. marts 2007 — Belgische Staat mod N.V. Cobelfret

26.5.2007   
            
            
               DA
            
            
               Den Europæiske Unions Tidende
            
            
               C 117/14
            
         Anmodning om præjudiciel afgørelse indgivet af Hof van beroep te Antwerpen (Belgien) den 9. marts 2007 — Belgische Staat mod N.V. Cobelfret
   (Sag C-138/07)
   (2007/C 117/22)
   Processprog: nederlandsk
   Den forelæggende ret
   Hof van beroep te Antwerpen
   Parter i hovedsagen
   
      Sagsøger: Belgische Staat
   
      Sagsøgt: N.V. Cobelfret
   Præjudicielle spørgsmål
   Er bestemmelser som de belgiske om fradrag i den samlede skattepligtige indkomst (DBI), hvorefter det relevante udbytte i første række lægges til moderselskabets beskatningsgrundlag og det således modtagne udbytte i overensstemmelse med WIB's artikel 205, stk. 2, herefter i næste række kun kan fratrækkes modeselskabets beskatningsgrundlag (med 95 %) i det omfang moderselskabet har et skattepligtigt overskud, foreneligt med artikel 4 i Rådets direktiv 90/435/EØF (1) af 23. juli 1990 om en fælles beskatningsordning for moder- og datterselskaber fra forskellige medlemsstater, når en sådan begrænsning af fradrag for samlet skattepligtig indkomst får til virkning, at et moderselskab bliver beskattet af det modtagne udbytte i et senere skatteår, hvis det ikke havde eller kun havde et utilstrækkeligt skattepligtigt overskud i den periode, hvor udlodningen skete, fordi det skattemæssige underskud for det relevante skatteår blev anvendt forkert og således ikke længere kan henføres til et beløb, der svarer til det modtagne udbytte, som — såfremt der ikke havde været et skattemæssigt underskud — under alle omstændigheder ville have været 95 % skattefrit?
   
      (1)  EFT L 225, s. 6.